CELEX: 32011R1126
Language: mt
Date: 2011-11-07 00:00:00
Title: Regolament ta’ Implimentazzjoni tal-Kummissjoni (UE) Nru 1126/2011 tas- 7 ta’ Novembru 2011 li jemenda l-Anness III għar-Regolament (KE) Nru 1120/2009 dwar l-ammonti għall-finanzjament ta’ skemi ta’ appoġġ speċifiku previsti fir-Regolament tal-Kunsill (KE) Nru 73/2009

8.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 289/24
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1126/2011
   tas-7 ta’ Novembru 2011
   li jemenda l-Anness III għar-Regolament (KE) Nru 1120/2009 dwar l-ammonti għall-finanzjament ta’ skemi ta’ appoġġ speċifiku previsti fir-Regolament tal-Kunsill (KE) Nru 73/2009
   IL-KUMMISSJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta' appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta' appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (1), u b'mod partikolari ir-raba' subparagrafu tal-Artikolu 69(7) tiegħu,
   Billi:
   
               (1)
            
            
               Skont l-Artikolu 49(2) tar-Regolament tal-Kummissjoni (KE) Nru 1120/2009 tad-29 ta’ Ottubru 2009 li jippreskrivi regoli dettaljati għall-implimentazzjoni tal-iskema ta’ pagament uniku li hemm provvediment dwarha fit-Titolu III tar-Regolament tal-Kunsill (KE) Nru 73/2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa (2), sal-1 ta’ Awwissu ta’ kwalunkwe sena kalendarja mill-2010, l-Istati Membri jistgħu jitolbu r-reviżjoni tal-ammonti li jirriżultaw mill-applikazzjoni tal-kalkolu stipulat fl-Artikolu 69(6)(a) tar-Regolament (KE) Nru 73/2009 meta l-ammont li jirriżulta minn applikazzjoni tal-kalkolu stabbilita fl-ewwel subparagrafu tal-Artikolu 69(7) ta’ dak ir-regolament għas-sena finanzjarja inkwistjoni jkun fih differenza ta’ aktar minn 20 % mill-ammont iffissat fl-Anness III għar-Regolament (KE) Nru 1120/2009.
            
         
               (2)
            
            
               Id-Danimarka, il-Finlandja u s-Slovenja ressqu talba lill-Kummissjoni għal reviżjoni tal-ammonti msemmija fl-Artikolu 69(6)(a) tar-Regolament (KE) Nru 73/2009 b’effett mill-2012.
            
         
               (3)
            
            
               Wara li d-Danimarka, il-Finlandja u s-Slovenja ressqu t-talbiet tagħhom, il-Kummissjoni wettqet il-kalkolu neċessarju sabiex tivverifika li l-limitu ta’ 20% msemmi fl-Artikolu 49(2) tar-Regolament (KE) Nru 1120/2009 kien intlaħaq fis-sena finanzjarja 2010. Għall-fini tal-applikazzjoni tal-Artikolu 69(7)(a) tar-Regolament (KE) Nru 73/2009, il-Kummissjoni użat ir-rata medja tal-modulazzjoni stmata għad-Danimarka, il-Finlandja u s-Slovenja rispettivament meta ffissat il-limitu nett stabbilit fl-Anness IV għar-Regolament (KE) Nru 73/2009.
            
         
               (4)
            
            
               Skont dan il-kalkolu, fil-każ tad-Danimarka, il-Finlandja u s-Slovenja, l-ammont li rriżulta mill-applikazzjoni tal-kalkolu stabbilit fl-ewwel subparagrafu tal-Artikolu 69(7) tar-Regolament (KE) Nru 73/2009 għas-sena finanzjarja 2010 juri differenza ta’ 47 %, 29 % u 47 % rispettivament mill-ammont iffissat fl-Anness III għar-Regolament (KE) 1120/2009.
            
         
               (5)
            
            
               L-ammont iffissat għad-Danimarka, il-Finlandja u s-Slovenja fl-Anness III għar-Regolament (KE) Nru 1120/2009 għandu għaldaqstant jiġi rivedut. Dawn l-ammonti riveduti għandhom ikunu applikabbli mis-sena kalendarja 2012, skont it-tieni subparagrafu tal-Artikolu 49(2) tar-Regolament (KE) Nru 1120/2009.
            
         
               (6)
            
            
               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Pagamenti Diretti,
            
         ADOTTAT DAN IR-REGOLAMENT:
   Artikolu 1
   L-Anness III għar-Regolament (KE) Nru 1120/2009 huwa emendat kif ġej:
   
               (a)
            
            
               L-annotazzjoni li tikkonċerna d-Danimarka tinbidel b'li ġej:
               
                           “Id-Danimarka
                        
                        
                           23,25 ”
                        
                     
         
               (b)
            
            
               L-annotazzjoni li tikkonċerna l-Finlandja tinbidel b'li ġej:
               
                           “Il-Finlandja
                        
                        
                           6,19 ”
                        
                     
         
               (ċ)
            
            
               L-annotazzjoni li tikkonċerna s-Slovenja tinbidel b'li ġej:
               
                           “Is-Slovenja
                        
                        
                           3,52 ”
                        
                     
         Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Dan ir-Regolament għandu japplika mill-1 ta’ Jannar 2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Novembru 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 130, 31.1.2009, p. 16.
   
      (2)  ĠU L 316, 2.12.2009, p. 1.